CELEX: 32005R1625
Language: lv
Date: 2005-10-04
Title: Komisijas Regula (EK) Nr. 1625/2005 (2005. gada 4. oktobris), ar ko nosaka aizliegumu kuģiem, kuri peld ar Vācijas karogu, zvejot mencas ICES I un II b zonā

5.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 259/19
            
         
      KOMISIJAS REGULA (EK) Nr. 1625/2005
   (2005. gada 4. oktobris),
   ar ko nosaka aizliegumu kuģiem, kuri peld ar Vācijas karogu, zvejot mencas ICES I un II b zonā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 26. panta 4. punktu,
   ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
   tā kā:
   
               (1)
            
            
               Padomes 2004. gada 22. decembra Regulā (EK) Nr. 27/2005, ar ko 2005. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un attiecībā uz Kopienas kuģiem – ūdeņos, kur nepieciešami nozvejas ierobežojumi (3), ir noteiktas kvotas 2005. gadam.
            
         
               (2)
            
            
               Saskaņā ar Komisijas rīcībā esošo informāciju ir izsmeltas 2005. gadam piešķirtās kvotas šīs regulas pielikumā minēto krājumu nozvejai, ko veic kuģi, kas peld ar šīs regulas pielikumā minētās dalībvalsts karogu vai ir reģistrēti šajā dalībvalstī.
            
         
               (3)
            
            
               Tādēļ ir jāaizliedz zvejot minētos krājumus, kā arī turēt tos uz kuģa, pārkraut un izkraut krastā,
            
         IR PIEŅĒMUSI ŠO REGULU.
   1. pants
   Kvotas izsmelšana
   Nozvejas kvotu, kas 2005. gadam piešķirta šīs regulas pielikumā minētajai dalībvalstij šīs regulas pielikumā minēto krājumu zvejai, uzskata par izsmeltu no šajā pielikumā norādītās dienas.
   2. pants
   Aizliegumi
   Šīs regulas pielikumā minēto krājumu zveja, ko veic kuģi, kas peld ar šīs regulas pielikumā minētās dalībvalsts karogu vai ir reģistrēti šajā dalībvalstī, ir aizliegta no šajā pielikumā noteiktās dienas. Ir aizliegts turēt uz kuģa, pārkraut vai izkraut krastā šādus krājumus, ko minētie kuģi ir nozvejojuši pēc attiecīgās dienas.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 4. oktobrī
      
         
            Komisijas vārdā —
         
         
            Zivsaimniecības un jūrlietu ģenerāldirektors
         
         Jörgen HOLMQUIST
         
      
   
   
      (1)  OV L 358, 31.12.2002., 59. lpp.
   
      (2)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 768/2005 (OV L 128, 21.5.2005., 1. lpp.).
   
      (3)  OV L 12, 14.1.2005., 1. lpp. Regulā jaunākie grozījumi izdarīti ar Regulu (EK) Nr. 1300/2005 (OV L 207, 10.8.2005., 1. lpp.).
   
      PIELIKUMS
      
                  Dalībvalsts
               
               
                  Vācija
               
            
                  Krājumi
               
               
                  COD/1/2B.
               
            
                  Suga
               
               
                  Menca (Gadus morhua)
               
            
                  Zona
               
               
                  I, II b
               
            
                  Datums
               
               
                  23.9.2005.